പ്രതിരോധശേഷി വര്ധിപ്പിക്കുന്നതിനായി പ്രത്യേക കാംപെയ്ന് നവംബറില് ആരംഭിക്കും പത്തനംതിട്ട : സംസ്ഥാനത്തെ ജനങ്ങളുടെ പ്രതിരോധശേഷി വര്ധിപ്പിക്കുന്നതിനായി പ്രത്യേക കാംപെയ്ന് നവംബറില് ആരംഭിക്കുമെന്ന് ആരോഗ്യ വകുപ്പ് മന്ത്രി വീണാ ജോര്ജ് പറഞ്ഞു. തദ്ദേശസ്വയംഭരണ സ്ഥാപനങ്ങളുടെ അടിസ്ഥാനത്തില് ഓരോ വ്യക്തിയിലെയും ജീവിതശൈലീ രോഗങ്ങളെ കണ്ടെത്തി, രോഗം വരാനുള്ള സാധ്യതകളെ കണ്ടെത്തി കൂടുതല് പ്രവര്ത്തനങ്ങള് നടപ്പാക്കും. തുമ്ബമണ് ഗ്രാമപഞ്ചായത്തിന്റെ ഒഡിഎഫ് പ്ലസ് പദവിയുടെ പ്രഖ്യാപനം നിര്വഹിച്ച് സംസാരിക്കുകയായിരുന്നു മന്ത്രി. പത്തനംതിട്ട ജില്ലയിലെ വിസര്ജന വിമുക്ത പ്ലസ് പദവിയാണ് ഓപ്പണ് ഡഫിക്കേഷന് ഫ്രീഒഡിഎഫ് തുമ്ബമണ് ഗ്രാമപഞ്ചായത്ത് കരസ്ഥമാക്കിയത്. തദ്ദേശസ്വയംഭരണ സ്ഥാപനങ്ങളെ സംബന്ധിച്ചിടത്തോളം ഏറ്റവും പ്രധാനപ്പെട്ട ഉത്തരവാദിത്തങ്ങളില് ഒന്നാണ് സമ്ബൂര്ണ ശുചീകരണം നടപ്പിലാക്കി ശുചിത്വ പദവി നേടുക എന്നത്. വീടുകളിലും സ്ഥാപനങ്ങളിലും എത്തപ്പെടുന്ന അസംസ്കൃത വസ്തുക്കളുടെ എണ്ണം വര്ധിച്ചു വരുകയാണ്. ഇടുങ്ങിയ ചുറ്റുപാടില് മാലിന്യ സംസ്ക്കരണത്തിന് സാധ്യതയില്ലാതായി. നമ്മുടേത് നഗര സംസ്ഥാനമാണ്. നഗരങ്ങളും ഗ്രാമങ്ങളും തമ്മില് വ്യത്യാസമില്ലാതാകുകയാണ്. റോഡിന്റെ വശങ്ങളില് മാലിന്യം കൂടിക്കിടക്കുന്നത് കാണാന് സാധിക്കുമായിരുന്നു. അതോടൊപ്പം കോവിഡിനെ നേരിടുന്നതിനുള്ള പ്രവര്ത്തനങ്ങളും നടന്നുവരികയാണ്. ഒപ്പം സിക്ക, ഡെങ്കി തുടങ്ങി നിരവധി വൈറസുകള് വന്നുകൊണ്ടിരിക്കുന്നു. കൊതുകുകളിലൂടെയാണ് ഇവ പകരുന്നത്. വീടുകളില് ഉള്പ്പെടെ കൊതുകുകളുടെ പെറ്റുപെരുകല് വര്ധിക്കുകയാണ്. സിക്കയുമായി ബന്ധപ്പെട്ട് പഠനം നടത്തിയപ്പോള് പ്രധാന രോഗകാരി കൊതുകുകള് ആണെന്ന് കണ്ടെത്തി. വളരെ വേഗം നേടിയെടുക്കാന് സാധിക്കുന്നതല്ല ഒഡിഎഫ് പ്ലസ് പദവി. ഏറെ മാനദണ്ഡങ്ങള് പാലിച്ച് കൃത്യമായി മുന്നോട്ട് പോകുന്നതിനാലാണ് ഇത് സാധ്യമായത്. എല്ലാ വീടുകളിലും ഉപയോഗയോഗ്യമായ ശൗചാലയങ്ങള് ഉറപ്പാക്കുക, പൊതു ഇടങ്ങള് വൃത്തിയുള്ളതും മലിനജലം കെട്ടിനില്ക്കാതെയും പ്ലാസ്റ്റിക്ക് കൂമ്ബാരങ്ങള് ഇല്ലാതെയും സംരക്ഷിക്കുക, എല്ലാ വീടുകളിലും, സ്കൂളുകള്, അംഗന്വാടികള് ഉള്പ്പെടെയുള്ള മറ്റെല്ലാ പൊതുസ്ഥാപനങ്ങളിലും അജൈവ, ജൈവമാലിന്യങ്ങളും, ദ്രവമാലിന്യങ്ങളും സംസ്ക്കരിക്കുന്നതിനുള്ള സൗകര്യങ്ങള് ഒരുക്കുക, കമ്മ്യൂണിറ്റി തല ഖരദ്രവ മാലിന്യ സംസ്ക്കരണ ഉപാധികള് ഒരുക്കുക, പ്ലാസ്റ്റിക്ക് തരംതിരിക്കുന്നതിനും അത് ശേഖരിക്കുന്നതിനുമുള്ള എംസിഎഫ് സംവിധാനം ഒരുക്കുക, ഹരിതകര്മസേനയുടെ സേവനം ലഭ്യമാക്കുക, ഒഡിഎഫ് പ്ലസുമായി ബന്ധപ്പെട്ട പ്രധാനപ്പെട്ട ആറ് വിവര വിജ്ഞാന വ്യാപന ബോര്ഡുകളും പ്രാമുഖ്യത്തോടെ പ്രദര്ശിപ്പിക്കുക തുടങ്ങിയവയാണ് പ്രഖ്യാപനത്തിനുള്ള മാനദണ്ഡങ്ങള്. ദേശീയ തലത്തില് വിദ്യാഭ്യാസത്തിലും ആരോഗ്യത്തിലും നാം മുന്പന്തിയിലാണ്. ഒഡിഎഫ് പ്ലസ് പദവിയില് ഏതെങ്കിലും പ്രവര്ത്തനം വിട്ടുപോയിട്ടുണ്ടെങ്കില് അവ 90 ദിവസത്തിനുള്ളില് പൂര്ത്തീകരിക്കണം. പ്രവൃത്തി വിദഗ്ധ സമിതി പരിശോധിക്കും. പ്രാദേശിക ഭരണകൂടമെന്ന നിലയില് വ്യക്തി ശുചിത്വം, സാമൂഹിക ശുചിത്വം എന്നിവ പ്രധാനമാണ്. ഇത് പ്രതിരോധശേഷി വര്ധിപ്പിക്കുന്നതിനും ജീവിതശൈലീ രോഗങ്ങള് കുറയ്ക്കുന്നതിനും സഹായിക്കും. സംസ്ഥാനത്തിന്റെ വളര്ച്ചയില് ഹരിത കര്മ സേനാംഗങ്ങളുടെ പ്രവര്ത്തനം മികച്ചതാണ്. ഇതേ രീതിയില് പ്രവര്ത്തനങ്ങള് മുന്നോട്ട് കൊണ്ടുപോകണം. കഴിഞ്ഞ സര്ക്കാരിന്റെ കാലത്തെ മിഷനുകളെ നിലനിര്ത്തി അവയ്ക്ക് കൂടുതല് ശ്രദ്ധ നല്കി നവകേരളം സൃഷ്ടിക്കുമെന്നും മന്ത്രി പറഞ്ഞു. ഹരിതകര്മ്മസേനാംഗങ്ങളെ മൊമെന്റോ നല്കി മന്ത്രി ആദരിച്ചു. തുമ്ബമണ് പഞ്ചായത്ത് പ്രസിഡന്റ് റോണി സഖറിയ അധ്യക്ഷത വഹിച്ച ചടങ്ങില് ബ്ലോക്ക് പഞ്ചായത്ത് പ്രസിഡന്റ് രേഖ അനില്, ജില്ലാ പഞ്ചായത്ത് അംഗം ശ്രീനാദേവി കുഞ്ഞമ്മ, ബ്ലോക്ക് പഞ്ചായത്ത് അംഗം ലാലി ജോണ്, ഗ്രാമപഞ്ചായത്ത് വൈസ് പ്രസിഡന്റ് അഡ്വ. രാജേഷ്, വികസനകാര്യ സ്റ്റാന്റിംഗ് കമ്മിറ്റി ചെയര്പേഴ്സണ് ബീനാ വര്ഗീസ്, ക്ഷേമകാര്യ സ്റ്റാന്റിംഗ് കമ്മിറ്റി ചെയര്മാന് തോമസ് ടി. വര്ഗീസ്, ആരോഗ്യ വിദ്യാഭ്യാസ സ്റ്റാന്റിംഗ് കമ്മിറ്റി ചെയര്പേഴ്സണ് ഗീതാറാവു, വാര്ഡ് മെമ്ബര്മാരായ എസ്. ജയന്, ഗിരീഷ്കുമാര്, മോനി ബാബു, മറിയാമ്മ ബിജു, കെ.കെ. അമ്ബിളി, ഷിനുമോള് എബ്രഹാം, ഡി. ചിഞ്ചു, കെ.സി. പവിത്രന്, സി.ഡി.എസ് ചെയര്പേഴ്സണ് ഷൈനി രാജ് മോഹന്, രാഷ്ട്രീയ പാര്ട്ടി പ്രതിനിധികളായ ഉമ്മന് ചക്കാലയില്, കെ.പി. മോഹനന്, എ. പുരുഷോത്തമന്, പി.എസ്. റെജി, ഹരിത കേരള മിഷന് ജില്ലാ കോഓര്ഡിനേറ്റര് ആര്. രാജേഷ്, ശുചിത്വ മിഷന് ജില്ലാ കോഓര്ഡിനേറ്റര് കെ.ഇ. വിനോദ് കുമാര്, വി.ഇ.ഒ. ബിജു പിള്ള, ക്ലീന് കേരള പ്രതിനിധി ദിലീപ്, ഹരിത കേരള മിഷന് ആര്പി വിശ്വനാഥന് ആചാരി, സെക്രട്ടറി പി.എ. ഷാജു തുടങ്ങിയവര് പങ്കെടുത്തു. The post പ്രതിരോധശേഷി വര്ധിപ്പിക്കുന്നതിനായി പ്രത്യേക കാംപെയ്ന് നവംബറില് ആരംഭിക്കും first appeared on MalayalamExpressOnline.